มาทานช่วงกลางวันครับ ที่จอดหายากหน่อยแต่สามารถไปจอดในปั๊มน้ำมันฝั่งตรงข้ามได้ครับ 
อาหารมีหลากหลายมาก ถ้าสั่งมาครบคงจะไม่ไหว เอาเมนูยอดฮิตมาก่อนเลย เริ่มด้วยก๋วยเตี๋ยวญวนต้มยำน้ำข้นกุ้งสด ชื่อย๊าวยาว แต่อร่อยและรสจัดดีครับ ใครไม่กินเผ็ดให้บายไปเลยครับ ไปกินแบบธรรมดาๆ ได้ครับมีให้เลือกเยอะ  
เมนูต่อไป แหนมเนืองชุดเล็ก มาพร้อมผักเต็มกระจาด เป็นของแกล้ม น้ำจิ้มดีเข้มข้นครับ ให้ผักเคียงเยอะดีครับ ต่อไปเป็น  ป่อเปี๊ยะญวน หน้าตาเหมือนก๋วยเตี๋ยวลุยสวนที่เรากินประจำ น้ำจิ้มสีเหมือนเผ็ดนะครับ แต่ไม่ค่อยเผ็ดเท่าไหร่ เด็กๆ กินได้ครับ ห่อมาคำใหญ่ดีกินต้องอ้าปากกว้างๆหน่อย 555  เมนูข้าวบ้างครับ สั่งมา 2 อย่าง  ข้าวไก่อบซอสฮอยชินและข้าวหมูยอทอดอิ่มเอิบ
หน้าตาดี รสชาดใช้ได้ครับ ให้ผักมาเหมือนเดิมครับ เยอะมาก ใครชอบกินผักมาร้านนี้ไม่ผิดหวังครับ
สรุปแล้วมาลองทานอาหารร้านนี้ดูครับ ราคาไม่แรงที่แพงก็ตามสภาพครับ เครื่องเยอะของดีก็ราคาแพงหน่อย ใครชอบทานอาหารเป็นชุดก็มีนะครับ ร้านนี้เด่นเรื่องไข่กะทะ มาลองดูครับ